## La delegada del Consell a Castelló visita Vinaròs i participa en el Dia Internacional de les Persones amb Discapacitat

*** Susana Fabregat s’ha reunit amb l’alcaldessa de Vinaròs, M. Dolores Miralles, i el vicealcalde, Juan Amat, per a tractar qüestions clau per al municipi**

La delegada del Consell a Castelló, Susana Fabregat, ha visitat Vinaròs, capital del Baix Maestrat, a on s’ha reunit amb l’alcaldessa, M. Dolores Miralles, i el vicealcalde, Juan Amat, per a tractar qüestions clau per al municipi. Durant la trobada, s’ha destacat la rellevància del futur Centre Sanitari Integrat Vinaròs II, una infraestructura que suposarà un avanç important en l’atenció sanitària de la localitat.

A més, coincidint amb el Dia Internacional de les Persones amb Discapacitat, Susana Fabregat ha participat en els actes organitzats per l’Ajuntament per a promoure la integració social d’este col·lectiu. Les activitats, celebrades en la plaça Parroquial, han inclòs taules informatives d’associacions locals i un ball col·lectiu amb el lema ‘Soc com tu’, a càrrec dels centres escolars del municipi. De la mateixa manera, ha tingut lloc la lectura d’un manifest que ha destacat el paper de l’educació en l’eliminació de prejuís.

Tal com ha afirmat la delegada del Consell, “des de la Generalitat reafirmem el nostre compromís amb la inclusió i el treball conjunt amb els municipis per a garantir una societat més justa i igualitària”. Esta visita s’emmarca en la ronda de contactes que manté Susana Fabregat amb els 135 municipis de la província i reforça el compromís de la Generalitat amb les necessitats i les demandes dels ciutadans de Castelló.

Fecha: 03/12/2024